**Xabier Madariaga Idirin** (Bilbo, Bizkaia, 1981eko ekainaren 3a) euskal herritar kazetaria da. Ikasketak Nafarroako Komunikazio Fakultatean egin zituen (1999-2003). Graduko bigarren mailan zegoelarik, 2001-ean hasi zuen bere ibilbidea EITB-n. Euskadi Irratiko albistegi erredakzioan sartu zen uda hartan eta bekadun zegoela, irailak 11-ko New Yorkeko atentatuen berri emateko egin ziren albistegi bereziek bete-betean harrapatu zuten.

2001-2002 kurtsoa Lancaster University-n egin zuen Erasmus bekaldiari esker eta Erresuma Batutik Euskadi Irratia-rentzat kronikak bidaltzen piztu zitzaion korrespontsal lanarekiko bere grina.

Korrespontsal ibilbidea
-----------------------

2003ko ekainean unibertsitatea bukatu eta uztailan Jerusalemen zen Madariaga Ekialde Hurbileko EITB-ren korrespontsalia martxan jarri nahian, 22 urte besterik ez zituenean. Jerusalemen hiru urte oparotsu izan ziren Madariaga gaztearentzat: Irakeko inbasioaren lehenengo urteurrena kontatu zuen Bagdad-etik; Yasser Arafat-en heriotza eta haren hileta jendetsuen berri eman zuen Ramallah-tik; kolono israeldarren irteera kontatu zuen Gaza-tik eta Ariel Sharon-en buruko isuriak ekarritako ondorio politikoak aztertu zituen Jerusalem-etik. EITB-z gain, Berria egunkariarentzat eta RFI irratiarentzat hainbat kolaborazio egin zituen.

Madrilgo korrespontsaliara egin zuen salto 2006ko udazkenean. Bertan, ETA-k Barajasen egindako atentatuaren berri eman zuen eta Jose Luis Rodriguez Zapateroren bigarren legealdiaren hastapenak kontatu zituen.

2009-an Paris-ko korrespontsalian hasi zen lanean. Nikolas Sarkozy-k presidente bezala egindako azken urteen lekuko izan zen, eta sozialista frantsesek Eliseora Francois Hollande-kin egindako itzulera kontatu zuen. 2015-eko azaroan, Paris-ek jasandako atentatuen kontakizuna egin zuen Madariagak hiriburu frantsesan egin zuen azken txanpan. 

Korrespontsal lanetan emandako ia 13 urteetan, bidali berezi bezala egon da Cuban, Fidel Castro-rik gabeko lehenengo hauteskundeen kontakizuna egiten; AEB-tan, lehenengo presidente beltzaren, Barack Obama-ren, kargu hartze ekitaldian; Sheychelle-tatik "Alakrana" ontziaren askapenaren berri ematen; Hegoafrikan, Nelson Madela-ren hiletaren lekuko; Ukrainan, Euromaidan protestetatik kronikak egiten. Gainera hainbat hondamenditara bidali dute Madariaga: Cachemira-ko lurrikara, 2005; Pisco-koa, 2007; Haiti-koa, 2010. Elkarrizketa batean baino gehigotan esanda du Madariagak, atzerritik egin dituen kroniken artean gehien astindu duena Haitiko lurrikara izan dela.

Ur Handitan
-----------

2017ko urtarrilan hasi zen "Ur Handitan" gidatzen. Madariagak aurkeztutako ia 200 programaren ondoren, gizarte gaiak jorratzen dituen erreportaje-saioa kazetaritza konprometituaren eta zerbitzu publikoaren ikur bihurtu da.

Abiapuntua
----------

"Abiapuntua" (2021) programa ere gidatu du. Gazteak aurreritziz betetako errealidade ezezagunetan murgiltzen dituen saioa da "Abiapuntua".

Sariak
------

* *Abiapuntua*.saioari 2022. urtean Europako hedabide publikoen elkarteak CIRCOM saria eman zion , "gutxiengoak gizartean" atalean. Epaimahaiaren arabera "(...)*modu arras sinesgarrian, beste errealitate batzuetara hurbiltzen dira saioko protagonistak, beren aurreiritziak kolokan jarriz".*

Erreferentziak
--------------

1. ↑    Urkizu, Urtzi. «Ardurazko lana da kazetaritza» *Berria* (Noiz kontsultatua: 2022-06-02).
2. ↑    *Xabier Madariaga - TEDxUDeusto.*  (Noiz kontsultatua: 2022-06-02).
3. ↑   Cantalapiedra, Chus.  (2008). «Xabier Madariaga» *Nuestro tiempo* (643-644): 162–167. ISSN 0029-5795. (Noiz kontsultatua: 2022-06-02).
4. ↑   **(Gaztelaniaz)** Deia. «Xabier Madariaga:"Llegué hace siete años a una Francia de derechas con Sarkozy y dejo un país todavía más de derechas aunque gobierne Hollande"» *www.deia.eus* (Noiz kontsultatua: 2022-06-02).
5. ↑    Larrinaga, Zihara Jainaga. «Xabier Madariaga: «'Ur handitan'-etik lore handietara? Zergatik ez?»» *Berria* (Noiz kontsultatua: 2022-06-02).
6. ↑    Urkizu, Urtzi. ««Lan honek eman ahal zidan oparirik handienetakoa da saioa»» *Berria* (Noiz kontsultatua: 2022-06-02).
7. ↑   Deia. «Xabier Madariaga: "El programa es un espejo para que veamos los prejuicios con los que funcionamos a diario"» *www.deia.eus* (Noiz kontsultatua: 2022-06-02).
8. ↑   **(Gaztelaniaz)** ««Debemos transmitir valores y emociones»» *El Correo* 2022-03-25 (Noiz kontsultatua: 2022-06-02).

Kanpo estekak
-------------

* Xabier Madariagari elkarrizketa Argia astekarian.
* Xabier Madariagari elkarriztga: Benetako erreakzioak dira, eta iragazkirik gabeko altxorrak daude Berria, 2022.02.02

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q12269031

 |

* Wd Datuak: Q12269031